PressReader - Weg! Platteland: 2014-12-01 - ZENE KAYE SO­APS FROM CHARDINE Kaapstad
ZENE KAYE SO­APS FROM CHARDINE Kaapstad
Zene wou al­tyd haar eie be­sig­heid be­gin en het in ’n Google-soek­tog na ’n re­sep vir bad­sout toe­val­lig op ’n web­werf oor bok­melk­seep af­ge­kom. Sy het ont­dek bok­melk­seep kan won­de­re ver­rig vir men­se met ek­seem, pso­ri­a­se en ’n sen­si­tie­we vel, en om­dat sy self met ek­seem op haar han­de ge­suk­kel het, het sy be­sluit om self dié seep te maak en te kyk of dit werk.
“Ek het Youtu­be-vi­deo’s ge­kyk en die rou ma­te­ri­a­le ge­koop, maar my eer­ste d­rie po­gings het mis­luk. Ses maan­de van tri­al en er­ror het my ge­leer ver­skil­len­de o­lies hou ver­skil­len­de voor­de­le in: drui­we­pit- en a­man­del­o­lie be­vog­tig by­voor­beeld die vel baie goed, ter­wyl kas­ter­o­lie uit­ste­kend skuim. Ek het ook na­vor­sing ge­doen oor die voor­de­le van na­tuur­li­ke soor­te klei en vlug­ti­ge o­lies, en ge­bruik dit in baie van my pro­duk­te.”
Is seep­maak ’n lo­nen­de be­sig­heid? Ja, maar ek hou ook daar­van om men­se met vel­pro­ble­me te help. Seep­maak is har­de werk, jy bring ure op jou voe­te deur en jy moet kon­sen­treer, want ’n klein fout­jie kan jou baie geld kos. Ek het steeds ’n vol­tyd­se werk, maar my doel­wit is om vol­tyds seep te maak. Wat maak jou pro­duk­te u­niek? Al­les – van die seep, vloei­ba­re seep, bad­melk, sjam­poe en op­knap­per tot die lip­balm en ge­sig- en lyf­room – be­vat die een of an­der vorm van bok­melk (vars of poei­er­melk). Bok­melk is s­tre­lend en voed­saam om­dat dit die­self­de ph het as die mens se vel – dit be­vat ook vi­ta­mien A, a­mi­no­su­re, pro­te­ïen en melk­suur, wat ’n na­tuur­li­ke af­skil­fe­raar is. Groot­ste wan­op­vat­tings? As jy be­hoor­lik na­vor­sing doen en die ba­sie­se vei­lig­heids­maat­re­ëls na­kom, is seep­maak glad nie so ge­vaar­lik of moei­lik soos wat baie men­se dink nie. Wat my wel verras het, is wat­ter be­lang­ri­ke rol tem­pe­ra­tuur in die pro­ses speel: As ek by­voor­beeld my melk- en o­lie­meng­sel by­me­kaar­voeg, móét dit die­self­de tem­pe­ra­tuur wees so­dat die no­di­ge che­mie­se re­ak­sies kan plaas­vind. Par­ty o­lies kan ook die meng­sel laat oor­ver­hit en skei.
• Doen na­vor­sing: Daar is baie in­lig­ting op die in­ter­net oor die seep­maak­pro­ses, en fo­rums waar jy kan raad vra. • Seep­maak is ’n na­tuur­li­ke pro­ses – moe­nie dit pro­beer af­jaag nie. • Byt vas en pro­beer weer – baie din­ge loop ver­keerd aan die be­gin, maar ’n mens leer gou.
so­aps­from chardine.co.za 021 913 6118 in­fo@so­aps from­char­di­ne. co.za